 Fum dens deasupra unei plaje din Gruissan, Franța. 200 de pompieri și șase elicoptere, la fața locului.
Un incendiu puternic de vegetație s-a declanșat azi în sud vestul Franței, lângă Narbonne. Au ars deja 100 de hectare, iar focul se dezvoltă în zone inaccesibile pentru mijloacele care au fost desfașurate până în prezent.
Sute de turiști veniți pe plaja din Gruissan, din sudul Franței au rămas încremeniţi când au văzut norul uriaş fum negru și dens, în urma unui incendiu de vegetație care a distrus cel puțin 100 de hectare din masivul Clape, transmite La depeche.200 de pompieri au fost mobilizați în zonă, iar intervenția se face și pe calea aerului.Au fost afectate câteva zone locuite, un sat este în pericol de a fi atacat de flăcări, iar autoritățile îi sfătuiesc pe localnici sa fie vigilenți, eventual să se pună în securitate. Este o zonă turistică prin care trece și pe autostrada extrem de frecventată deci șoferii au fost rugați să folosească rute alternative. Din fericire, până în acest moment nu au fost declarate victime umane.